MTV Finland

MTV Finland oli tv-kanava, joka oli osa kansainvälistä MTV:tä (ent. Music Television). Kanavan prime time -ohjelmistoon kuului lähinnä yhdysvaltalaisia reality- ja draamasarjoja. Musiikkivideoiden osuus oli MTV Finlandilla vielä alkuvuosina yli 70 prosenttia ohjelmistosta, mutta loppuvuosina niitä esitettiin lähinnä aamuyöstä aamuun. Kotimaiset musiikkivideot näkyivät alkuvuosina kanavan videosoittolistoilla, mutta niidenkin osuus väheni, kun kanavan sisällön suunnittelua siirrettiin Suomesta Ruotsiin. MTV Finland aloitti lähetyksensä sunnuntaina 18. syyskuuta 2005. Ensimmäisen lähetyksen juonsi Axl Smith ja ensimmäisenä videona nähtiin HIM:n "Wings of a Butterfly". MTV Finland korvasi silloin aikaisemman yhteispohjoismaisen MTV Nordic -kanavan. 16\. helmikuuta 2009 MTV Finlandin ohjelmakartta muuttui siten, että musiikkivideoita nähtiin arkisin kello n. 03.00–11.00 ja sarjaohjelmien aikatauluja kiristettiin siten, ettei niiden välissä nähty enää ollenkaan musiikkivideoita. Samalla myös kanavan graafinen ilme uudistui. Viikonloppuisin musiikkivideoita nähtiin n. klo 02.00–10.00. Kotimaisuus näkyi kanavalla suomalaisten musiikkivideoiden lisäksi lähinnä sarjaohjelmien suomenkielisten tekstitysten ja suomalaisten mainosten muodossa. Kanavalla oli säännöllistä juonnettua ohjelmistoa sekä omaa kotimaista tuotantoa sen alkuvuosina. Juontajia olivat Axl Smithin lisäksi Janika Nieminen sekä Jonna Nygren, Ilpo Kaikkonen ja Henri Anundi (Headbanger's Ball). Loppuvuosina juonnettua ohjelmistoa ei enää ollut niin suomeksi kuin englanniksikaan. Heinäkuussa 2009 kaikki MTV-kanavat siirtyivät käyttämään yhtenäistä graafista ilmettä. Graafinen ilme uudistui jälleen 1. heinäkuuta 2011, jolloin MTV siirtyi kansainvälisesti käyttämään USA:n MTV:llä jo vuodesta 2010 asti käytössä ollutta uudistunutta logoa, josta teksti "Music Television" on jätetty pois. MTV Finlandilla ei ollut Suomessa omaa studiota. Aikaisemmin, kun suomeksi juonnettuja ohjelmia oli useitakin, osa suomenkielisten juontojen kuvauksista ostettiin alihankintana suomalaiselta yritykseltä ja osa suomenkielisistä juonto-osuuksista kuvattiin Tukholmassa MTV:n omalla studiolla. Teknisesti lähetykset lähetettiin Lontoosta ja parin vuoden ajan Amsterdamista. MTV Finlandin ohjelma- ja musiikkivideosisällöstä vastattiin syksyyn 2009 asti Helsingin Kaisaniemen toimistossa. Vuonna 2011 MTV:n Suomen, Norjan ja Tanskan loputkin paikalliset sisältötoiminnot keskitettiin MTV:n Ruotsin toimistolle. Suomeen MTV:lle jäi vain mainosmyyntitoimisto. Myöhemmin sekin lakkautettiin ja kanavan mainosmyynti siirtyi Nelosen vastuulle. Kanava näkyi maksuttomana kaapeliverkoissa, satelliittijakelussa Canal Digitalin ja Viasatin maksupaketeissa, Telian ja Elisan IPTV-palveluissa ja 1. syyskuuta 2007 alkaen MTV Finland näkyi myös maanpäällisessä antenniverkossa DNA Welhon (ent. PlusTV) maksupaketeissa E-kanavanipussa, jossa se jakoi saman kanavapaikan Nick Jr. -lastenkanavan kanssa (Nick Jr. klo 6.00–18.00, MTV klo 18.00–6.00). Keväällä 2009 MTV Networks Europe haki nykyisen toimilupansa laajennusta Suomen maanpäälliseen antenniverkkoon tarkoituksenaan saada sekä MTV Finland että Nickelodeon näkymään omilla kanavapaikoillaan täydellisinä, mutta toimiluvan laajennusta ei myönnetty. 31\. maaliskuuta 2011 Nickelodeon- kanavalle myönnettiin toimilupa uuteen VHF C-kanavanippuunhttp://www.lvm.fi/web/fi/tiedote/view/1239085#suomi 31.3.2011 myönnetyt toimiluvat. Kanavan jakaminen Suomessa kuitenkin lopetettiin jo 2013 Nick Jr .-kanavan korvatessa sen. 22\. helmikuuta 2019 MTV Finland korvattiin paluun tehneellä MTV Nordic -kanavalla ja 1. lokakuuta 2019 kanavapaikalla aloitti Paramount Network ja samalla MTV Nordic muuttui maksu-tv-kanavaksi. Joulukuussa 2021 ViacomCBS ilmoitti lopettavansa Paramount Network -kanavan lähetykset kaikissa Pohjoismaissa kyseisen vuoden lopussa, jolloin kanava lakkasi näkymästä myös Suomessa. ==MTV Finlandin ohjelmia== ===Musiikkiohjelmat=== *3 From 1 (3 videoa yhdeltä artistilta) *Brand New Chart (uusia musiikkivideoita) *MTV Breakfast Club (aamun musiikkivideoputki) *MTV World Stage (live-taltiointeja) *Night Videos (aamuyön musiikkivideoputki) *Top 7 At 7 (seitsemän musiikkivideoa kello 7) ===Sarjaohjelmat=== *16 And Pregnant *America’s Best Dance Crew *Are You The One *Beavis & Butt-head *Awkward *Catfish *Degrassi *Ex On The Beach *Geordie Shore *Guy Code *Friendzone *Jersey Shore *Just Tattoo of Us *Hollywood heights *Life of Ryan *MADE *Moving In *Nitro Circus *My Super Sweet 16 *Paris Hilton's My New BFF *Plain Jane *Punk'd *Ridiculousness *Savage U *Snooki & JWoww *South Park *The Hills *The Inbetweeners *Teen Mom *Underemployed *Young and married ==Aikaisempia ohjelmia== ===Musiikkiohjelmat=== *After Hours (yön musiikkivideoputki) *Axl Meets (artistin/bändin puolituntinen Axl Smithin tekemä haastattelu) *Dancefloor Chart (tanssimusiikkivideoita) *Download Chart (latauslista) *Fantastic Music Videos (musiikkivideoputki) *Headbanger's Ball (raskaampia rock-videoita) *M Is For Music Supercharts (musiikkivideoputki puettuna listan muotoon) *Most Played Chart (eniten soitettuja musiikkivideoita) *MTV.FI Most Played (MTV:n nettisivujen eniten katsottuja musiikkivideoita) *MTV Breakfast Club (aamun musiikkivideoputki) *MTV World Stage (live-taltiointeja) *New Video Chart (uusia musiikkivideoita) *Night Videos (yön musiikkivideoputki) *Top 11 At 11 (11 musiikkivideoa kello 11) *100% MTV (musiikkivideoputki) *After Sun (kesäillan musiikkivideoputki) *Don't Stop The Music (musiikkivideoputki, korvattiin ohjelmalla After Hours) *Euro Top 20 (Euroopan 20 kuuminta videota) *Hot 15 of The Day (uutuuksista klassikoihin) *M Is For Music (päivän musiikkivideoputki) *MTV Breakfast Club Top 10 (kymmenen tiettyyn teemaan liittyvää videota) *MTV Fahrenheit (listaohjelma) *MTV Flasher (sensuroimattomia musiikkivideoita) *MTV Roulette (musiikkivideoputki) *MTV Live (live-taltiointeja) *MTV Overdrive Top 10 (MTV:n netin 10 katsotuinta videota) *Rewind (musiikkivideoita vuosien varrelta) *Rise And Shine (aamun musiikkivideoputki, korvattiin ohjelmalla Breakfast Club) *Rock Chart (rock-videolista) *Sound Of Sunshine (kesäiltapäivän musiikkivideoita) *Spanking New (uusia musiikkivideoita) *Sunblock (kesäiltapäivän musiikkivideoputki) *Sunrise (kesäaamun musiikkivideoputki) *Top 10 At 10 (tietyn teeman, yhtyeen tai artistin 10 musiikkivideota kello 10, korvattiin ohjelmalla Top 11 At 11) *Top 25 Most Played (eniten soitetut videot viikon ajalta) *Top 25 Spanking New (uutuusvideoita) *UK Top 10 (Britannian 10 kuuminta videota) *US Top 20 (USA:n 20 kuuminta videota) *Versus (kahden artistin/yhtyeen musiikkivideoita peräkkäin) *Wake Up With... (aamun musiikkivideoputki) ===Reality-sarjat=== *Andy Milonakis Show *50 Cent: The Money And The Power *Busted *Celebrity Rehab *Exiled *Jackass *Laguna Beach: The Real Orange County *Newport Harbour *Rob & Big *Pimp My Ride *Room 401 *Strutter *Taildaters *The Real World: Hollywood *The Tom Green Show *Wanna Come In? *Taking The Stage *Viva La Bam *Wildboyz == Lähteet == == Aiheesta muualla == * MTV Finlandin kotisivut Luokka:Suomalaiset televisiokanavat Luokka:Vuonna 2005 perustetut televisiokanavat Luokka:Vuonna 2019 lakkautetut televisiokanavat